રાફેલ ડીલ મુદ્દે કોંગ્રેસ અધ્યક્ષ રાહુલ ગાંધી સતત કેન્દ્રની મોદી સરકાર પર નિશાન સાધી રહ્યા છે. એરક્રાફ્ટ ડીલમાં ભ્રષ્ટાચારનો આરોપ લગાવીને કોંગ્રેસ અધ્યક્ષે આનુ સત્ય સામે લાવવા માટે રાફેલ સોદાની તપાસ જોઈન્ટ પાર્લિયામેન્ટ્રી કમિટી (જેપીસી) પાસે કરાવવાની માંગ કરી છે. ગુરુવારે પ્રેસ કોન્ફરન્સ કરીને તેમણે સવાલ ઉઠાવ્યો કે આખરે સરકાર જેપીસી તપાસની માંગ માટે કેમ તૈયાર થતી નથી? બીજી તરફ ભાજપ રાહુલ ગાંધીના આરોપો પર સતત પલટવાર કરી રહી છે. જો કે જેપીસી માંગ મુદ્દે પાર્ટી હજુ પણ કંઈ કહેતી નથી. આખરે એવુ શું કારણ છે જેના લીધે મોદી સરકાર કોંગ્રેસની જેપીસી માંગ પર ધ્યાન આપતી નથી?